
Astudiaethau Proffesiynol ac Addysgeg: Arwain y Dysgu: beth, sut a pham ydw i'n addysgu?
Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd. Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
Rhan 1
 
	Templed Profiad Proffesiynol 1: 
	Ymweld a strategaethau asesu ar gyfer dysgu yn ystod fy nghyfnod dewisol 

	Safon Addysgeg 
	Asesu ar gyfer dysgu 

	Beth wnaethoch chi a pham? 
 
	Ar gyfer profiad dewisol ffocyswyd ar faes ‘Asesu ar gyfer dysgu’ a hynny dan arweiniad y sector uwchradd er mwyn darganfod rhagor drwy ymgynghori ag arbenigwyr yn yr ysgol ac ymgymryd ag ymchwil annibynnol er mwyn ysgrifennu crynodeb gweithredol ac adfyfyrio ar y profiad drwy gwblhau templed profiad proffesiynol a rhannu hwn gyda Phennaeth yr ysgol ar dîm fu ynghlwm wrth y trefniadau.  
Cyn mynychu aethpwyd ati i ymchwilio i’r maes ffocws drwy ddarllen ‘Dyfodol Llwyddiannus’ (Donaldson, 2015),  a Wiliam & Black (2006). O’r darllen, y negeseuon arwyddocaol oedd, “ceisio mynd i'r afael â diffyg lleoliad asesu ar gyfer dysgu o fewn damcaniaethau pedagogaidd”, yn unol i hyn edrychwn ar y damcaniaethau oedd yn bodoli ac ymweld os gallwn blethu nhw mewn i’r arfer da oeddwn wedi gweld megis y profiad. Ar y diwrnod cyntaf megis y diwrnod cynefino daethpwyd i adnabod yr ysgol a’i gweithdrefnau drwy arsylwi strategaethau asesu ar gyfer dysgu mewn amrywiol ddosbarthiadau. Derbyniwyd copi o bolisi ‘Asesu ar gyfer Dysgu’ yr ysgol, ac amserlen ar gyfer gweddill y profiad. 
Yn ystod y tridiau defnyddiwyd dulliau amrywiol o gasglu data megis nodiadau naratif helaeth o’r arsylwadau ac o wrando ar arweiniad y tîm. Manteisiwyd ar bob cyfle ar ddiwedd gwersi i gynnal deialog broffesiynol gyda’r staff addysg er mwyn cyfoethogi fy nealltwriaeth bersonol o’r strategaethau ar waith.   

	Beth rydych chi wedi’i ddysgu? 
 
	Wedi’r profiad aethpwyd ati i adfyfyrio ar y wybodaeth a gasglwyd, gan ystyried y darllen cefndirol a wnaed, a’u cysylltu â dechrau dadansoddi yn feirniadol. Ystyriwyd: 
-Hyblygrwydd y strategaethau o ran eu defnydd gydag oedrannau amrywiol e.e. Fodd bynnag, wrth ddarllen canllaw Llywodraeth Cymru (2010) gwelwyd o’r arlwy o strategaethau yno nad yw pob strategaeth yn trosglwyddo i bob oed e.e. Hunanasesu, rhaid i ddysgwyr gael eu 'hyfforddi' sut i hunanwerthuso, trwy fodelu'r mathau o gwestiynau a meddwl sy'n ddefnyddiol i gychwyn (Llywodraeth Cymru, 2010) gwelwyd o’r profiad defnydd eang o hunanwerthuso ac yn aml mae’n dasg aeddfed a gonest i'w chwblhau nad yw mor effeithiol ag oedrannau iau. 
-Effeithiolrwydd amrywio strategaethau yn ystod gwersi. Gwelwyd o’r profiad mai defnydd arlwy o strategaethau yn sicrhau nad yw dysgwyr yn diflasu gyda’r un dasg arferol. Amlygir Llywodraeth Cymru (2010) bod cynllunio ar gyfer y cyfleoedd hyn yn rhan hanfodol o baratoi gwersi, a gall leihau'r baich o addysgu pob disgybl yn gaeth i gynllun gwaith yr ysgol.  

	Beth nesaf? 
 
	Bu’r profiad dewisol yn un defnyddio tu hwnt o ran cadarnhau ac ymestyn fy nealltwriaeth o arferion asesu ar gyfer dysgu er mwyn sicrhau cynnydd. Sylweddolir Boyle a Charles (2013) nad yw pob plentyn yn dysgu’r cyfan sy’n cael eu haddysgu iddyn nhw a ni all athrawon wybod beth a pha mor dda mae dysgwyr yn deall cysyniadau heb ddefnyddio prosesau penodol i sefydlu dealltwriaeth disgyblion. Fel awgrymir yn gynharach rhaid i blant ac athrawon bod yn ymwybodol o’r hyn maent yn wneud o asesu ar gyfer dysgu a deall eu heffeithiolrwydd. Yn y pen draw, wrth symud ymlaen yn fy addysgeg fy nod yw defnyddio’r damcaniaethau niferus a’r strategaethau arsylwyd yn addysgu fy hun i ddangos cysylltiad o theori i ymarfer a chyfansoddi arddull fy hun tuag at asesu ar gyfer dysgu. 


 
	Templed Profiad Proffesiynol 2: 
	Darparu cyfleoedd am brofiadau dysgu o fewn yr ardal allanol ac ar lawr y dosbarth 

	Safon Addysgeg 
	Profiadau dysgu cyfunol 
 

	Beth wnaethoch chi a pham? 
 
	Ar gyfer dewis, defnyddio a chyfiawnhau ystod o ddulliau addysgol creadigol er budd pob dysgwr (Yr Athrofa, 2019), cymerais grŵp o flwyddyn 3 a 4 tu allan i wneud gwaith cyfarwyddiadau ac yna gwaith mewnol yn y dosbarth ymhen diwedd y gweithgaredd allanol. Nod y gweithgaredd oedd i blant arbrofi gyda chyfarwyddiadau gan weithio mewn partneriaid gan gyd-weithio trwy gwrs gyda rhwystrau. Bydd un yn defnyddio termau allweddol, hynny yw berfau gorchmynnol a thermau cyfeiriad i roi cyfarwyddiadau i’r partner ac y llall i wrando ar y cyfarwyddiadau hyn gyda mwgwd dros eu llygaid ac i gyflawni'r gorchymyn yna. Yna cafodd y plant y cyfle i wneud delwedd o’r cwrs rhwystr ac yna i ysgrifennu'r cyfarwyddiadau i lawr. Daethpwyd yr ystod gyfunol o strategaethau dysgu yma, arwain tuag at wers greadigol yn gwneud defnydd ystod o sgiliau ar draws y meysydd dysgu, trawsgwricwlaidd a'r defnydd o’r ardal allanol ac amgylchedd y dosbarth. Mae addysgu a dysgu da angen repertoire eang o brofiadau addysgu a dysgu i ddysgwyr sy’n adlewyrchu’r dibenion cwricwlwm (Donaldson, 2015).  

	Beth rydych chi wedi’i ddysgu? 
 
	Ymhen diwedd y profiad cyfoethog o addysgu’r wers, ystyriwyd y canlynol: 
- Mae enghraifft o addysgeg eithriadol wedi’i nodi gan Estyn (2019) ar ysgol ddienw, ble trwy ddatblygiad proffesiynol, mae arfer addysgu wedi esblygu a’r cwricwlwm cyfan wedi’i addasu i’w addysgu yn yr awyr agored. Mae dysgu yn yr awyr agored wedi cael effaith gadarnhaol ar les y disgyblion a’u hagweddau at ddysgu. Yn sicr, gallaf ganmol yr ysgol hon am ei defnydd o'r awyr agored a gwelais ei heffeithiolrwydd fy hun o ran dod â sylw dysgwyr i'r wers yn ogystal ar ddefnydd o strategaethau dysgu eraill. 
- Yn unol â defnyddio’r ardal allanol defnyddiais yr amgylchedd dosbarth. Yn sicr, gwelais wahaniaeth mawr o symud o’r ardal allanol i’r ardal fewnol mewn ymroddiad disgyblion i’r dasg. Wrth iddynt, creu gwaith arbennig gan gadw i MPLl y wers. Felly, mae’n amlwg i mi fod profiadau cyfunol yn cael effaith cadarnhaol ar y dysgu.  

	Beth nesaf? 
 
	Yn edrych i’r dyfodol ymwelaf i ddarllen yn ehangach am yr ystod o strategaethau dysgu gallwn gymhwyso i’r dosbarth. Nail trwy ddamcaniaeth 'ymddygiadaeth' Skinner neu hyd yn oed ddamcaniaeth Piaget o 'adeileddiaeth'. Yr hyn sy'n amlwg i mi, yw bod lawer iawn o strategaethau y gallaf arbrofi â nhw i'w caniatáu i ddethol amgylchedd dysgu creadigol sydd yn fuddiannau ar bob dysgwr unigol. 
Gan arbrofi gyda’r strategaethau yma byddwn yn dethol rhai sydd yn ymwneud a defnyddio'r ardal allanol gan fy mod yn teimlo’n gryf bod hyn wedi helpu wrth ennyn ymroddiad a chrynhoad i’r hyn sy’n cael eu haddysgu. 


 
 
	Templed Profiad Proffesiynol 3 
	Integreiddio sgiliau mathemateg i gyd-destun naturiol 

	Safon Addysgeg 
	Cyd-destunau dilys bywyd go iawn 
 

	Beth wnaethoch chi a pham? 
 
	Cynlluniais weithgaredd mathemateg i flwyddyn 2 oedd yn seiliedig ar chwarteri. Roedd o’n brofiad cyfoethog i ddysgu grŵp o ddisgyblion am y naws o chwarteri a’i defnydd mewn cyd-destunau go iawn. Gan ategu cyfleoedd profiad diwylliannol, ieithyddol ac economaidd-gymdeithasol i’r dysgwyr (Yr Athrofa, 2019). Cynlluniais gyflwyniad yn arddangos y modd mae un cyfan yn newid i hanner ac yna i chwarter gan dorri ffrwythau ac yna bydden yn mynd ati i blygu siapiau syml mewn i chwarteri. Yn ogystal â hyn gwnes i helfa drysor am ddarnau ffug o bitsa a chael y plant i roi nhw at ei gilydd eto gan ddefnyddio'r termau mathemategol. Roedd yn brofiad cyfoethog i ddisgyblion ymwneud â meithrin dealltwriaeth dda, barhaol o gysyniadau mathemategol a hyder wrth arfer a chymhwyso sgiliau rhifiadol mewn bywyd pob dydd (Donaldson, 2015). Roedd darparu cyfleoedd yma yn llywio disgyblion iach a hyderus â’r sgiliau a’r wybodaeth sydd eu hangen i ddelio â’u bywyd pob dydd mor annibynnol ag y gallan (Donaldson, 2015).  

	Beth rydych chi wedi’i ddysgu? 
 
	Yn sail y profiad aethpwyd ati i adfyfyrio ar y gwersi dysgwyd, ystyriwyd: 
- Mae’n unfrydol bod y profiad hwn wedi tynnu sylw dysgwyr at y cyd-destun dysgu gan eu bod yn cael gwylio rhywbeth gwahanol yn digwydd. Wrth fyfyrio ar y profiad dysgu rwyf wedi darganfod bod caniatáu i ddysgwyr uniaethu â chyd-destunau bywyd go iawn yn tynnu eu sylw at y dysgu yn sylweddol.  
- Nodwedd arall o'r profiad hwn rydw i wedi'i ddysgu yw bod cyd-destunau bywyd go iawn yn rhoi sylfaen i ddysgwyr ar gyfer eu dysgu annibynnol. I arwain at annibyniaeth pwysleisir Malone a Smith (1996) bod yn bwysig i athrawon ystyried disgyblion unigol yn hytrach y dosbarth cyfan. Mae rôl athrawon fel mentoriaid yn cynnwys athrawon yn cyfleu eu brwdfrydedd am bwnc i ddisgyblion, ac yn annog disgyblion i wneud ymholiadau drostynt eu hunain. Rwy’n dirnad fy mod, o fewn y cyd-destun dysgu hwn, wedi gwneud ymdrech i’r dysgu fod yn gyffrous ac felly yn ei dro cefais adborth o ansawdd a dysgu gan y dysgwyr. 

	Beth nesaf? 
 
	Gan edrych ymlaen at y dyfodol, rwyf o’r farn fod yr agwedd yma o fy mhedagogaidd angen mwy o waith ar sgaffald cyd-destunau lle y gall plant a phobl ifanc ddangos y gallu i ddysgu’n annibynnol mewn sefyllfaoedd anghyfarwydd (Donaldson, 2015) fel gallent. Yn unol i hyn mae’n wraidd o fewn y cwricwlwm newydd i greu dysgwyr uchelgeisiol, galluog sydd yn datblygu côr o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwyso at wahanol gyd-destunau (Donaldson, 2015). Felly, wrth symud ymlaen byddwn yn sicrhau i gyfuno cyd-destunau go iawn sicr o fewn fy addysgu i alluogi cyfleodd i blant dethol y rhain wrth ddysgu.   


 
 
	Templed Profiad Proffesiynol 4 
	Pennu a chymhwyso sgiliau traws-gwricwlaidd ar draws cynlluniau 

	Safon Addysgeg 
	Themâu traws-gwricwlaidd 
 

	Beth wnaethoch chi a pham? 
 
	Yn ystod y profiad PAP3 roedd cynllunio yn darged wedi’i wireddu i fy natblygiad pedagogaidd ac o fewn y targed yma oedd datblygu themâu trawsgwricwlaidd yn arwyddocaol. Roedd athrawon profiadol wedi argymell i mi ddefnyddio rhaglenni astudio, Cymraeg, Saesneg, rhifedd a chymhwysedd digidol 2015 fel offerynnau i hybu’r sgiliau cywir yn ystod addysgu. O fewn ‘Dyfodol Llwyddiannus’ drwy strwythur y cwricwlwm, dywed rhaid bod plant yn datblygu lefelau cymhwysedd uchel yn yr agweddau hynny a’u bod yn cael cyfleoedd aml i’w datblygu, eu hymestyn a’u cymhwyso ar draws y cwricwlwm (Donaldson, 2015). Felly, cymerais gyfrifoldeb i gynllunio gan ategu sgiliau trawsgwricwlaidd pwrpasol i gyrraedd y targed o gynllunio yn bwrpasol. Enghraifft o hyn rwy'n arbennig o hoff ohoni oedd gwers ar les gyda’r bwriad o fynegi emosiynau. Gan ei bod yn wers hollol ymarferol, roedd yn ddiamwys bod yr angen i gynllunio sgiliau trawsgwricwlaidd ystyrlon i atgyfnerthu'r hyn a ddysgwyd yn hanfodol. Wrth ystyried y wers hon, credaf ei bod yn bwysig i ddysgwyr ddatblygu sgiliau gwrando wrth fynegi eu hemosiynau. Sgil arwyddocaol yw gwrando effeithiol ar eraill sy’n gofyn am ymateb yn weithredol i un arall gan dynnu sylw llwyr tuag at y siaradwr (Katz a McNulty, 1994). 

	Beth rydych chi wedi’i ddysgu? 
 
	Ymhen diwedd y profiad PAP3 dysgais lawer am y broses o gynllunio pwrpasol ar gyfer diben pob dysgwr ac yn agwedd a ddysgais am a datblygais yn ddwys amdano. Wedi’r profiad aethpwyd ati i adfyfyrio ar y targed yma: 
- Mae themâu trawsgwricwlaidd yn gynsail cyson yn y cyfnodau cynllunio a gall eu cysylltiadau annatod â’r dysgu canoledig fod yn fuddiol wrth symud y dysgu yn ei flaen. Gweledigaeth adolygiad Donaldson (2015) yw bod addysgu a dysgu da yn cael eu seilio ar ddefnyddio repertoire eang o ddulliau addysgu a dysgu, drwy gynnwys y Sgiliau Trawsgwricwlaidd a chadarnhaf drwy'r profiad dysgu bod o’n rhan anochel o symud yn y dysgu yn eu blaen. Canfuwyd esiampl o addysgeg effeithiol gan ysgol ddienw (Estyn, 2018), wrth iddyn nhw ddefnyddio dull thematig o ddysgu, gan sicrhau bod disgyblion yn cael cyfleoedd rheolaidd i ddatblygu eu medrau llythrennedd, rhifedd a TGCh. Trwy gydweithio â Chymdeithas Ysgolion dros Addysg Gymraeg (CYDAG) i ddatblygu prosiect yn ymwneud â’r tywydd. Buddsoddodd yr ysgol mewn gorsaf dywydd electronig, lle'r oedd disgyblion yn gallu casglu data byw bob dydd trwy ddefnyddio ap i ddatblygu sgiliau digidol a rhifedd. Defnyddiwyd y prosiect i ddatblygu sgiliau llythrennedd amrywiol. Edrychodd disgyblion hefyd ar y broses o greu rhagolygon tywydd o ‘sgript i sgrin’ er mwyn cyfoethogi sgiliau iaith. Yr hyn a awgrymir gan ymdrechion yr ysgol hon yw y gall cynllunio tymor hir ar thema megis y tywydd gydblethu â chysylltiadau trawsgwricwlaidd ystyrlon sy’n caniatáu i ddysgwyr ddatblygu sgiliau sylfaenol a fydd o ddefnydd iddynt yn y byd. 
- Peth arall sy'n sylweddol i fy mhrofiad yn fy marn i yw arsylwi ar natur gynnil themâu trawsgwricwlaidd a oedd yn dod i’r amlwg; naill ai rhwng dysgwyr yn trafod cynnwys gwers neu ddefnyddio darn o dechnoleg. Pwysleisiais ar y cyfle i ddefnyddio'r cyfleoedd yma yn ystod cyflwyniadau i blant defnyddio sgiliau iaith i drafod ac i wrando neu wrth iddynt ddefnyddio’r we i ymchwilio mewn i destunau amrywiol. Gyda hyn yn bennaf, credaf fy mod wedi cynllunio'n rhagfynegol i sicrhau'r cyfleoedd hyn i ddysgwyr arddangos sgiliau trawsgwricwlaidd. 

	Beth nesaf? 
 
	Roedd y profiad yn sicr yn un cyfoethog i ddarganfod pwysigrwydd integreiddio sgiliau trawsgwricwlaidd i’r profiad dysgu. O’r profiad datblygais ‘gwybod am yr egwyddorion sydd ynghlwm wth ddylunio’r cwricwlwm ac arloesi, ac mae’n eu deall ac yn ymwneud â nhw’ (Yr Athrofa, 2019). 
Wrth symud ymlaen, gallaf arddangos y math hwn o addysgeg effeithiol yn fy ymarfer trwy ymgymryd â phrosiect tebyg i'r ysgol ddienw. Trwy ddarparu sylfaen i ddysgwyr ddefnyddio sgiliau bywyd go iawn ar gyfer dysgu creadigol, sy’n creu dysgwyr annibynnol â’r sgiliau a’r wybodaeth sydd eu hangen i ddelio â’u bywyd pob dydd mor annibynnol ag y gallan (Donaldson, 2015). Bydd y fenter yma yn rhywbeth byddwn yn sicr o arbrofi gydag o fewn fy addysgu wrth symud ymlaen ar y llwybr addysg. 


 
 Nifer o eiriau: 2,197 
Rhan 2
Cyflwyniad
I mi mae'n gwbl unfrydol bod datblygiad addysgeg yn ddiddiwedd tu hwnt. Mae'r profiadau sydd wedi siapio fy addysgeg wedi dangos bod fy ymarfer gallu cael ei ehangu'n sylweddol er budd fy ngyrfa ar ddysgwyr byddwn yn addysgu. Ynglŷn â'r testun hwn mae corff helaeth o lenyddiaeth yn diffinio datblygiad proffesiynol parhaus effeithiol i gynnwys yr hyn sy'n gwella canlyniadau disgyblion yn bennaf, ond hefyd sy’n helpu i sicrhau newidiadau mewn ymarfer ac yn gwella addysgu (Bubb ac Earley, 2007). Mae llenyddiaeth helaeth (Opfer a Pedder, 2011; Timperley et al, 2008; Garet et al, 2001) yn cytuno ar y crynodeb hwn bod datblygiad proffesiynol cyson yn gwneud gwahaniaeth i ddysgu disgyblion ac athrawon.
[bookmark: cysill]Nod yr adolygiad critigol yma yw mesur agweddau ar fy addysgeg y gobeithiaf wneud cynnydd arno gan ystyried meysydd o’r 12 egwyddorion pedagogaidd (Donaldson, 2015) ac agweddau ar fy PDP (Cyrchwyd yn rhan 1 o’r aseiniad).
Gobeithiaf ymhelaethu ar dair agwedd ar fy addysgeg yr hoffwn eu datblygu ymhellach sy’n gyd-gysylltiedig a 3 o’r egwyddorion pedagogaidd sy’n datgan addysgu a dysgu da o fewn y cwricwlwm newydd (Donaldson, 2015). Yn gyntaf, fy nod yw cymhwyso ystod o gyd-destun bywyd go iawn i addysgu. Cyd-gysylltir y targed cynnydd yma ar egwyddor ‘creu cyd-destunau dilys ar gyfer dysgu’ (Donaldson, 2015). Yn ail, trwy ffocysu ar ddilyn ‘egwyddorion asesu ar gyfer dysgu’ (Donaldson, 2015), sef egwyddor 7, hoffwn ddefnyddio'r wybodaeth helaeth casglais am asesu ar gyfer dysgu a defnyddio'r elfennau hyn ar lawr y dosbarth. Yn olaf, rwy'n gobeithio datblygu prosiect tymor hir, tebyg i arfer effeithiol darllenais amdano (Estyn, 2018) er mwyn caniatáu i nifer helaeth o sgiliau trawsgwricwlaidd gael eu datblygu ymhlith y dysgu. Cyfatebir a’r egwyddor ble ceir ‘cyfrifoldebau trawsgwricwlaidd, gan gynnwys llythrennedd, rhifedd a chymhwysedd digidol, cael eu cryfhau’n gyson a chyfleoedd yn cael eu darparu i’w harfer’ (Donaldson, 2015).
Adfyfyrio ar faes o ddatblygiad - Cyd-destunau bywyd go iawn
I ddechrau hoffwn drafod y maes ffocws sy’n ymwneud â chreu cyd-destunau dilys ar gyfer dysgu gan gymhwyso ystod o rain i fy addysgeg. I ddechrau trafodaeth ar yr agwedd yma, dyfyna Waters (2013) mai addysgu da yw “bringing the world into range”  gan ddangos nad yw dysgu yn yr ysgol ar wahân i'r byd go iawn a'u bod yn cydblethu. Ystyria Woodside (2018), bod arferion dysgu ac addysgu traddodiadol, sydd ar y cyfan yn canolbwyntio ar sgiliau academaidd ac yn seiliedig ar gynnwys dim bob amser yn briodol i baratoi dysgwyr fel dinasyddion byd-eang, sy’n rhan annatod o’r cwricwlwm mewn sicrhau dinasyddion egwyddorol, gwybodus (Donaldson, 2015) ymhlith dysgwyr. Dadleua Illeris (2003) cysyniad tebyg, nid ellir dysgu gael eu cyfyngu i gwricwlwm ond bod angen sylfaen ehangach i fod yn ymatebol i nodau ehangach dysgu, sef y byd go iawn. Mae cyd-destun y llenyddiaeth hon yn pwysleisio arwyddocâd y disgwyl am fy nealltwriaeth bersonol o gyflwyno dysgu ystyrlon, sy'n gysylltiedig â chyd-destunau bywyd go iawn.
Ynglŷn â'r dystiolaeth yr wyf wedi'i darparu ar gyfer fy mhrofiad fy hun ar yr agwedd hon (gweler rhan 1), trafodaf profiad o integreiddio sgiliau mathemategol i gyd-destun go iawn. Awgryma Gainsberg (2008) bod gan amrywiad o ddysgeidiaeth fathemategol gysylltiad bywyd go iawn megis gwerthuso data, y broses o fodelu unedau gwaith newydd neu ei thrafodaeth syml o'i defnydd yn y gymuned. Mae corff o lenyddiaeth sy’n bodoli eisoes yn archwilio bod athrawon yn cysylltu mathemateg â’r byd go iawn gyda’r nod o wella dealltwriaeth y myfyrwyr, eu hysgogi i ddysgu mathemateg ac i gymryd rhan (Boaler, 1993; Sullivan, Zevenbergen, a Mousley, 2003). Er bydd Crespo a Sinclair (2008) o’r farn bod mathemateg yn cael ei haddysgu fel bod ond modd ei datrys mewn un ffordd yn unig. Mae'r dull afreolus yma yn arwain at ddysgwyr yn methu adnabod pwrpas y dasg a'r cynnwys mathemategol o fewn cyd-destun bywyd go iawn (Zen, 2017). Mae'n deillio'r syniad bod strategaethau dysgu cyfunol yn cael eu hargymell i alluogi dysgwyr i ddeall cynnwys y broblem fathemategol o fewn y sefyllfaoedd damcaniaethol hyn. Amgyffredwyd hyn ar bwysigrwydd profiadau dysgu cyfunol fel y crybwyllwyd yn rhan 1 sydd hefyd wedi’u gwreiddio o fewn yr egwyddorion pedagogaidd (Donaldson, 2015).
Mae llenyddiaeth arall yn trafod dysgu trwy brofiadau, persbectif ar ddysgu a ddatblygwyd gan John Dewey (1938) ac mae ysgolheigion amrywiol wedi adeiladu ar ei waith dylanwadol (Kayes, 2002; Kolb, 2015). Dywed Kolb (2015) ein bod yn datblygu syniadau o'n profiadau diriaethol yr ydym yn eu profi a'u mireinio mewn sefyllfaoedd newydd. Dros amser trwy adborth a phrofiadau diriaethol newydd rydym yn datblygu egwyddorion cyffredinol. Trwy brofiad a rhyngweithio gyda'r amgylchedd rydym yn creu gwybodaeth newydd. Creda Loyd, Kern, a Thompson (2005) bod dysgu trwy brofiadau yn deillio o weithgareddau sy'n ysgogi'r byd go iawn. Cytuna Resnick (1987) gan adnabod pwysigrwydd gweithgareddau sy'n datblygu cymwyseddau gwybyddol gyda’r gallu tryloyw i drosglwyddo i fywyd pob dydd. Rwy'n cydnabod y corff o lenyddiaeth yma o ran datblygu agwedd o fy addysgeg. Meddyliaf bod y ddamcaniaeth tu ôl i ddysgu drwy brofiad yn sylfaen gref ar gyfer fy nealltwriaeth graidd o’r gweithgareddau ystyrlon y gallwn eu rhoi ar waith ar lawr yr ystafell ddosbarth i drawsnewid fy addysgu.
Mae'n hollbwysig dirnad os wyf wedi trawsnewid fy ymarfer yn llwyr o'r profiad hwn. Codir disgrifiad o’r safon SAC (Yr Athrofa, 2019) a drafodwyd bod ‘ehangu profiad diwylliannol, ieithyddol, crefyddol ac economaidd-cymdeithasol y dysgwr, ac yn rhoi enghreifftiau ymarferol o gysyniadau a haniaethau’ yn rhan annatod o addysgeg dda. Nid oedd cyfrifoldebau i ddarparu profiadau 'crefyddol' a 'diwylliannol' yn rhywbeth croesais yn y profiad proffesiynol hwn. Mae ymwybyddiaeth o agweddau cadarnhaol ar ddealltwriaeth aml-ffydd ac amlddiwylliannol a dealltwriaeth ac ymatebion dysgwyr eu hunain i fywyd a chrefydd yn ffactor hanfodol mewn addysgu da (Llywodraeth Cynulliad Cymru 2008). Felly, bydd deisyfu’r agweddau hyn a’r egwyddor pedagogaidd yn rhywbeth byddaf yn anelu at gyflawni gan symud ymlaen.
Rwy'n gwerthfawrogi i barhau fy natblygiad proffesiynol bydd pwyslais i mi ymchwilio'n ddyfnach i ffactorau sy'n ymwneud â'r byd yr ydym yn byw ynddo. Gan ymdrin â materion yn y byd go iawn sy’n cyfateb ac agwedd o fy natblygiad targedwyd o fewn yr adolygiad yma.
Adfyfyrio ar faes o ddatblygiad - Asesu ar gyfer dysgu
I ehangu ar fy natblygiad parhaus, adnabyddwn ail faes ffocws lle hoffwn ddefnyddio'r wybodaeth helaeth casglais am asesu ar gyfer dysgu a defnyddio'r elfennau hyn ar lawr y dosbarth. Un o egwyddorion sylfaenol y fframwaith yw cefnogi dysgwyr i wneud cynnydd, sy’n cael eu hadlewyrchu o fewn y datganiadau o’r hyn sy’n bwysig, disgrifiadau dysgu ynghylch bod yn prif ddiben asesu (Llywodraeth Cymru, 2020). Dylid yn ôl Donaldson (2015), galluogi ymarferwyr i ddeall effeithiolrwydd y dysgu ac i roi adborth rheolaidd ac ystyrlon gan addasu addysgu a deunyddiau i gwrdd ag anghenion unigol dysgwyr. Mae'n ddiamwys fod fy ymarfer wedi'i drawsnewid gan yr hyn yr oeddwn wedi'i arsylwi a'i ddarganfod mewn theori a chefais amser i brosesu'r pethau rydw i wedi'u dysgu. Yn debyg iawn i’r hyn dywed Donaldson (2015), fy nghamau nesaf fydd rhoi’r strategaethau hyn ar waith.
Mae'n rhwymedigaeth gwerthuso'n feirniadol y damcaniaethau a'r arsylwadau rwyf wedi'u gwneud hyd yn hyn sydd wedi trawsnewid fy ymarfer. Awgryma Boyle a Charles (2013) nad yw pob plentyn yn dysgu’r cyfan sy’n cael eu haddysgu iddyn nhw a ni all athrawon wybod beth a pha mor dda mae dysgwyr yn deall cysyniadau heb ddefnyddio prosesau penodol i sefydlu dealltwriaeth disgyblion. Credaf hyn i fod yn wir o arsylwadau personol, gan ar adegau, oedd dysgwyr yn cael eu cwestiynu am wybodaeth a ddysgwyd o’r wers a ni allent ateb. Mae egwyddorion y fframwaith yn gwbl gytûn gan gyfiawnhau mae asesu yn broses barhaus sy’n rhan naturiol o ddysgu ac addysgu (Llywodraeth Cymru, 2020). Yn ganolog i’m twf, mae’n rhaid i mi gymathu asesu ar gyfer dysgu i’m hymarfer fel eu bod yn gyson, i ganiatáu iddo fod yn offeryn i gyflawniad dysgwyr.
Rhoddodd y profiad dysgu cyfle cyfoethog i mi arsylwi asesu ar gyfer dysgu yn eu cyd-destun naturiol (gweler rhan 1). O ystyried bod fy mhrofiad dewisol mewn ysgol uwchradd, roedd rhaid i'r hyn a ddysgais gael ei pontio i’r ysgol gynradd er mwyn sicrhau bod yr hyn yr oeddwn yn ei ddysgu yn ystyrlon i mi. Gwerthfawrogais y gellid defnyddio rhai strategaethau arsylwais a'u hintegreiddio i oedrannau llai.
Archwilia Black et al (2003) cwestiynu fel offeryn asesu pwerus, sy’n galluogi athrawon i gasglu gwybodaeth gywir am ddysgwyr a defnyddio’r wybodaeth i wneud penderfyniadau addysgeg well. Ymhelaetha Leung a Mohan (2004), bod ymatebion ystafell ddosbarth yn dystiolaeth bwysig o gyflwr dysgu presennol dysgwyr gan eu bod yn rhoi siâp i feddwl unigol. I drawsnewid hyn i fy nghynnydd pedagogaidd, rhaid ystyried bod hyn yn broses parhaus ac annatod o’r dysgu (Llywodraeth Cymru, 2020). Rwy'n tystio hyn o'm harsylwadau o fy mhrofiad dewisol. Gall athrawon codi cwestiynau i gyfrannu at ddatblygiad gwybyddol dysgwyr (Black et al, 2003). Yn dilyn, dylai’r ymatebion a gasglwyd gan athrawon adlewyrchu dealltwriaeth a chefnogi athrawon i wneud penderfyniadau yn y dyfodol (Hodgen a Webb, 2008). Yna, dylai'r gwerthusiad a wnaed gan athrawon symud y dysgwyr tuag at yr amcanion dysgu (Hill a McNamara, 2012). Mae’r broses yma yn hyblyg ar draws asesu ar gyfer dysgu ac yn sefydlu asesu mewn arferion o ddydd i ddydd mewn ffordd sy’n ennyn diddordeb y dysgwr ac sy’n golygu na ellir gweld y gwahaniaeth rhwng asesu a dysgu (Llywodraeth Cymru, 2020). Dengys y pwynt hwn i bob pwrpas sut y dylwn gynnal asesiad ar gyfer dysgu yn ymarfer fy hun, hynny yw, cynnal strategaethau tryloyw sydd ddim yn gwahanu o’r dysgu ei hun.
Gan ddychwelyd at yr agwedd o fy ymarfer hoffwn wneud cynnydd arno, rhaid dadlau ar lenyddiaeth am sut allwn integreiddio'r hyn rwy'n ei ddysgu i ymarfer?
Cefnoga llenyddiaeth bod ymgysylltu ag ymchwil a defnyddio ymchwil yn helpu i wella ymarfer athrawon (Sharp a Handscomb, 2007; Hemsley-Brown a Sharp, 2003). Eglura Biesta (2007) nad yw ymgorffori syniadau ymchwil yn yr ystafell ddosbarth yn dasg syml.  Mae angen amser ar athrawon i ddehongli a phenderfynu'r dystiolaeth a syniadau ymchwil, a’i hystyried os ydynt yn ddefnyddiol a phwysig i lywio eu hymarfer. Cyniga Gittner a Harrison (2019) bod proses i symud ymchwil i ymarfer. Trwy ddechrau gan ganolbwyntio ar un agwedd ar ymchwil sy’n ymddangos yn bwysig a gallai fod yn ddefnyddiol yng nghyd-destun yr ysgol, yr athrawon ar ddysgwyr ac yna cynllunio’n ofalus i symud syniadau ymlaen fel gallan ymgysylltu â’r ymchwil yn y maes hwnnw. Wedyn, galluogi athrawon i weithredu ymchwil yn eu hystafelloedd dosbarth eu hunain, cyn dod yn ôl i rannu syniadau gyda chydweithwyr. Ar gyfer datblygiad proffesiynol parhaus byddwn yn dilyn y pwyntiau a chodwyd gan Gittner a Harrison (2019) sy’n darparu strategaeth effeithiol ar gyfer trosi ymchwil i ymarfer effeithiol ar lawr y dosbarth. Gyda sicrwydd, bydd o fudd i mi wrth anelu at yr egwyddor bedagogaidd, ‘mae addysgu a dysgu da yn golygu dilyn egwyddorion asesu ar gyfer dysgu’ (Donaldson, 2015).
Adfyfyrio ar faes o ddatblygiad - Cyfrifoldebau Trawsgwricwlaidd
Hoffwn nesaf mireinio ar yr egwyddor ‘Drwy addysgu a dysgu da bydd y cyfrifoldebau trawsgwricwlaidd, gan gynnwys llythrennedd, rhifedd a chymhwysedd digidol, yn cael eu cryfhau’n gyson a chyfleoedd yn cael eu darparu i’w harfer’, (Donaldson, 2015) ffocysais ar ddatblygu prosiect i hybu sgiliau trawsgwricwlaidd yn ysbrydoledig o astudiaeth achos ysgol (Estyn, 2018). Ehangwyd ar yr arfer da yma yn rhan 1 (Cyfrifoldebau Trawsgwricwlaidd).
Mae galw ar addysgu i fabwysiadu’r cyfrifoldebau trawsgwricwlaidd yn parhau i ganolbwyntio ar y cyfrifoldebau yn ystod y broses addysgu a dysgu er mwyn cael eu cymhwyso mewn ffordd naturiol a dilys (Donaldson, 2015) i gaffael ar yr egwyddor yma. O brofiad dysgu fy hun (Gweler rhan 1 - Cyfrifoldebau Trawsgwricwlaidd), datblygais y gallu i bennu sgil trawsgwricwlaidd i gynlluniau a’i atgyfnerthu mewn gwersi. Dengys fy nealltwriaeth o gysondeb cyfrifoldebau trawsgwricwlaidd o fewn y profiad dysgu a thrwy fyfyrio'n feirniadol ar yr agwedd cynnydd, rhagwelaf byddaf allu pennu sgiliau trawsgwricwlaidd yn ystyrlon i'r profiad dysgu.
Rhoddaf gyd-destun byr i'r addysgeg effeithiol. Nododd yr ysgol mai her fwyaf oedd sicrhau bod profiadau cyfoethog yn ysgogi diddordeb disgyblion ac yn parhau i ddatblygu eu medrau (Estyn, 2018). Yn y pen draw, trwy ddull thematig o ddysgu, sicrhaodd yr ysgol fod disgyblion yn cael cyfleoedd cyson i ddatblygu eu medrau llythrennedd, rhifedd, TGCh drwy ddatblygu prosiect yn ymwneud â’r tywydd (Estyn, 2018). Atgyfnerthir Donaldson (2015) y dylai ysgolion ffurfio eu cwricwlwm mewn modd sy’n arwain at y deilliannau a safonau gorau ar gyfer eu plant, megis dysgu thematig. Gwerthfawroga llenyddiaeth dysgu thematig wrth i ddamcaniaethwyr cydnabyddedig megis Dewey (1938) hadfer, bod angen i athrawon adeiladu’r ystafell ddosbarth o amgylch egwyddorion cysondeb ac integreiddio. Noda Bruner (1960) cysyniad tebyg, ar gyfer ystyr ac adeiladu cwricwlwm troellog, caniateir dysgu thematig i ddysgwyr ymweld ac ailymweld â syniadau craidd. Ar gyfer trawsnewid fy ymarfer ar gyfer cynnydd. Penderfynaf ddefnyddio dull thematig o ddysgu yn debyg i’r arfer effeithiol (Estyn, 2018) a fydd yn caniatáu cysondeb mewn dysgu (Dewey, 1938; Bruner, 1960) ac sy’n ennyn diddordeb mewn dysgu (Kovalik, 2001) ar gyfer ehangu sgiliau trawsgwricwlaidd.
Wedi’i ddynodi yn rhan 1 (Cyfrifoldebau Trawsgwricwlaidd) gwerthusais fy arfer drawsnewidiol wrth ddyrannu’r sgil cywir ar gyfer y profiad dysgu. Er enghraifft, datblygu sgiliau gwrando wrth wneud sesiwn ar deimladau. Cefnoga llenyddiaeth hyn, wrth i Barnes (2015) cydnabod bod dysgu trawsgwricwlaidd effeithiol yn ceisio adeiladu dealltwriaeth fwy gwybodus, parhaol a throsglwyddadwy o’r byd o’n cwmpas. Hynny yw, mae’r sgil o wrando ar eraill yn rhan annatod o’r byd ehangach. Cyfoethoga Gardner (2006) bod integreiddio’r sgiliau hyn yn aml yn hanfodol ar gyfer dysgu dwys a throsglwyddadwy.
Argymhella Donaldson (2015) nid dylir edrych ar feysydd dysgu a phrofiad y cwricwlwm arfaethedig fel unedau ar wahân neu feysydd pwnc i’w hamserlennu, a ni ddylid cyfrifoldebau trawsgwricwlaidd a sgiliau ehangach bod ar wahân i’w gilydd. Cefnoga Ofsted (2010) y ddadl gall dysgu pwnc a dysgu trawsgwricwlaidd bodoli'n broffidiol ochr yn ochr. Mae’n hanfodol wrth ddatblygu’r agwedd o gyfrifoldebau trawsgwricwlaidd fy mod yn gweld y rhain fel agwedd gyfunol o’r profiad dysgu, gwerthusais hyn yn ehangach o fewn rhan 1. Cydnabyddwn mai’r egwyddor addysgeg gyda ffocws cryf yn atgyfnerthu yn rheolaidd y sgiliau trawsgwricwlaidd, sef llythrennedd, rhifedd a chymhwysedd digidol, ac yn darparu cyfleoedd i'w hymarfer (Llywodraeth Cymru, 2010) ac wrth geisio am arfer datblygiadol dylid gweld y cyfrifoldebau trawsgwricwlaidd fel rhan gymhwysol o’r gynllunio yn hytrach nag fel elfen ychwanegol (Donadson, 2015).
Felly, er mwyn cymryd y camau angenrheidiol i gyrraedd yr arfer safonol yr wyf yn gobeithio ei gyrraedd. Edrychwn ar lenyddiaeth helaeth ynglŷn ag effeithiolrwydd cyfrifoldebau trawsgwricwlaidd o fewn addysgu thematig. Gweler y syniad amlinellir yma:
“Education that is organized in such a way that it cuts across subject-matter lines, bringing together various aspects of the curriculum into meaningful association to focus upon broad areas of study. It views learning and teaching in a holistic way and reflects the real world, which is interactive.”
(Shoemaker, 1989)
Felly, mae cyfuno amrywiaeth o unedau o wahanol feysydd pwnc yn rhan annatod o ymagwedd drawsgwricwlaidd at ddysgu. Awgryma Hayes (2010) naws debyg, bod cyfrifoldebau trawsgwricwlaidd yn creu cysylltiadau rhwng cynnwys archwiliwyd mewn meysydd pwnc mae disgyblion yn cael profiad ohono o du allan i'r ysgol, gan wneud addysg yn fwy perthnasol ac ystyrlon i ddisgyblion. Yn ogystal â chysylltiad â hunangyfeiried gwell dysgwyr, presenoldeb uwch a lefelau uwch o gymhelliant (Jacobs, 1989). Dangosir y llenyddiaeth bod gwneud y maes pwnc yn ddiddorol ac yn ddeniadol yn darparu mwy o fuddion yng nghyrhaeddiad dysgwyr. Yn debyg iawn i’r arfer da gwerthuswyd yn rhan 1 (Estyn, 2018) wrth iddynt wneud defnydd o ddull thematig, sef edrych ar y tywydd, gan ddefnyddio amrywiaeth o declynnau arbennig megis ‘gorsaf dywydd electronig’ (Estyn, 2018), yn ogystal â chasglu data i hybu sgiliau trawsgwricwlaidd dros y profiad dysgu .
Casgliad
Gan ddod ar adolygiad critigol yma i gloi mae'n ddiymwad fy mod wedi gwerthuso nifer o feysydd y credaf gall fy ymarfer datblygu arno. Ond yr hyn sy'n berthnasol i'r tair agwedd trafodir yw'r angen iddynt gael eu hintegreiddio o fewn y dysgu ac nid fel elfen ychwanegol. Cred Timperley et al (2008) fod deall anghenion penodol yn helpu i hybu perchnogaeth o ddysgu proffesiynol sy’n hanfodol ar gyfer effaith gadarnhaol. Yn y pen draw, o'r adolygiad hwn, rwyf wedi cydnabod ar gyfer fy natblygiad proffesiynol, bydd angen i mi glymu cyd-destun bywyd go iawn, cyfrifoldebau asesu a thrawsgwricwlaidd  mewn i’r arfer ystafell ddosbarth fel ei fod yn gyson ac yn cydblethu â'r broses ddysgu. Mae’n arwyddocaol mewn adroddiadau proffesiynol bod angen i sefydlu rhain yn ‘rhan naturiol o’r broses dysgu’ (Yr Athrofa, 2019; Llywodraeth Cymru, 2010) ac mae’n amlwg o’r adolygiad yma'r camau penodol y byddwn yn ymgymryd i gyrraedd yr agweddau rwyf wedi anodi.
Gan adolygu'r camau nesaf yn fy natblygiad proffesiynol, byddaf yn canolbwyntio ar  addysgu a chynllunio ar gyfer mathau penodol o gynnwys ar gyfer dysgwyr a sut y byddaf yn defnyddio sgiliau addysgeg yn gywir ac yn ystyrlon (Desimone, 2009; Cohen & Hill, 2001) a ddangoswyd yn yr adolygiad hwn yn fy ymarfer. Y camau nesaf yn benodol ar gyfer yr agweddau yma yw defnyddio ystod eang o strategaethau i blethu cyd-destunau bywyd go iawn ac asesu ar gyfer dysgu ar lawr yr ystafell ddosbarth yn ogystal â chynllunio ymagwedd thematig at ddysgu trawsgwricwlaidd ar ôl darllen a gwerthuso ymarfer da (Estyn, 2018).
Gallaf gyfiawnhau bod y llenyddiaeth eang yr wyf wedi’i darllen ac ymchwilio mewn i wedi fy arwain at ddealltwriaeth ddyfnach o’r hyn y mae’n rhaid i mi ei wneud nesaf ar gyfer twf fy hun. Trafodir yn yr adolygiad hwn y ffactorau sy’n ymwneud â chreu cyd-destun bywyd go iawn perthnasol ar gyfer dysgwyr ar gyfer ehangu ‘profiad diwylliannol, ieithyddol, crefyddol ac economaidd-gymdeithasol’ (Yr Athrofa, 2019). Wrth grynodi'r llenyddiaeth ar yr egwyddor asesu ar gyfer dysgu, dyfeisiodd Gittner a Harrison (2019) naratif i ddefnyddio asesu ar lawr y dosbarth yn effeithiol ac mae’n fodel defnyddiol i dreialu wrth symud ymlaen. Yna, bûm yn myfyrio ar ddysgu thematig a’r defnydd a wneir ohono mewn astudiaeth achos gan Estyn (2018) ac mae’r buddion mwy a ebychir gan y llenyddiaeth a drafodwyd. Dyma rai o'r dulliau y byddaf yn eu rhoi ar waith i wella fy ymarfer yn y dyfodol.
Er mwyn gallu godi i ddisgwyliadau a chynigion yr egwyddorion pedagogaidd (Donaldson, 2015) ymgorfforwn y camau penodol trafodwyd yn yr adolygiad er mwyn cyfateb i’w gofynion ac i ddatblygu fy arfer effeithiol wrth symud ymlaen ar fy nhrywydd fel athro.

